Logo

Description automatically generated

**สัญญาการเก็บรักษาข้อมูลที่เป็นความลับ**

สัญญาฉบับนี้ทำขึ้น ณ บริษัท ไทม์ คอนซัลติ้ง จำกัด

วันที่ 3 กุมภาพันธ์ พ.ศ. 2565

สัญญาฉบับนี้ทำขึ้นระหว่าง บริษัท ไทม์ คอนซัลติ้ง จำกัด จดทะเบียนเป็นนิติบุคคลตามประมวลกฎหมายแพ่งและพาณิชย์ วันที่ 10 พฤษภาคม 2556 ทะเบียนนิติบุคคลเลขที่ 0105556076323 มีสำนักงานใหญ่ ตั้งอยู่เลขที่ 944 อาคารมิตรทาวน์ ออฟฟิศ ทาวเวอร์ โครงการสามย่านมิตรทาวน์ ชั้น 11 ถนนพระราม 4 แขวงวังใหม่ เขตปทุมวัน กรุงเทพมหานคร โดย นายจักรกฤษณ์ สังกิตติวรรณ์ ผู้มีอำนาจลงนาม (ซึ่งต่อไปนี้ในสัญญานี้เรียกว่า **“ผู้เปิดเผยข้อมูล”)** ฝ่ายหนึ่ง กับ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ที่อยู่ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ซึ่งต่อไปนี้ในสัญญานี้ เรียกว่า “\_\_\_\_\_\_\_\_\_\_\_\_” (ซึ่งต่อไปจะเรียกว่า “ผู้รับข้อมูล”) อีกฝ่ายหนึ่ง และร่วมกันเป็น **“คู่สัญญาทั้งสองฝ่าย”**

โดยที่บริษัทฯ มีความประสงค์จะให้\_\_\_\_\_\_\_\_\_ *ระบุรายละเอียดงาน* ซึ่งในระหว่างเวลาที่ได้มีการหารือกัน และ/หรือระหว่างการดำเนินโครงการนั้น ผู้เปิดเผยข้อมูลได้เปิดเผยข้อมูลอันเป็นความลับ ให้บุคลากรของผู้รับข้อมูลได้รู้ ซึ่งผู้เปิดเผยข้อมูลประสงค์คุ้มครองข้อมูลดังกล่าวไว้เป็นความลับ

**คู่สัญญาทั้งสองฝ่ายจึงได้ตกลงกัน ดังนี้**

1. ภายใต้สัญญาฉบับนี้

1.1 **“ข้อมูลความลับ”** หมายถึง ข้อมูลใดๆ ซึ่งผู้เปิดเผยข้อมูลได้เปิดเผยแก่ผู้รับข้อมูลหรือตัวแทนของผู้รับข้อมูล และผู้เปิดเผยข้อมูลประสงค์ที่จะให้ผู้รับข้อมูลหรือตัวแทนของผู้รับข้อมูลเก็บรักษาข้อมูลดังกล่าวไว้เป็นความลับ โดยที่ข้อมูลดังกล่าวเกี่ยวข้องกับ การดำเนินงานในโครงการจัดทำสถาปัตยกรรมองค์กร (Enterprise Architecture) และติดตามผลการดำเนินโครงการตามแผนการพัฒนาเทคโนโลยีสารสนเทศ ฉบับที่ 3 ซึ่งได้จัดเตรียมไว้โดยผู้รับข้อมูล หรือจัดทำโดยบุคคลอื่นที่ได้กระทำในนามของผู้รับข้อมูล

1.2 **“ผู้แทน”** หมายถึง บรรดากรรมการ พนักงาน ลูกจ้าง ตัวแทน ที่ปรึกษาของคู่สัญญาตามสัญญาฉบับนี้

2. ผู้รับข้อมูลตกลงที่จะดำเนินการรักษาความลับของข้อมูลที่เป็นความลับจากผู้เปิดเผยข้อมูลอันเป็นความลับ ดังนี้

2.1 จะรักษาด้วยความรับผิดชอบและเก็บข้อมูลความลับไว้โดยครบถ้วน และ อย่างเคร่งครัด

2.2 จะไม่เปิดเผยข้อมูลไม่ว่าทั้งหมดหรือบางส่วนให้แก่บุคคลอื่น ทั้งที่เป็นวาจา ลายลักษณ์อักษร เอกสารอิเล็กทรอนิกส์ ทั้งที่สามารถจับต้องได้และจับต้องไม่ได้ ไม่ว่าข้อมูลนั้นจะได้รับก่อนหรือหลังการจัดทำสัญญานี้ เว้นแต่ ผู้เปิดเผยข้อมูลได้อนุญาตไว้เป็นหนังสือ

2.3 ภายใต้เงื่อนไขตามสัญญาข้อ 2.4 จะไม่ใช้ข้อมูลความลับเพื่อประโยชน์ของตนเอง หรือของผู้อื่นยิ่งไปกว่าประโยชน์ของผู้เปิดเผยข้อมูล

2.4 จะใช้ข้อมูลความลับเพื่อโครงการนี้เท่านั้น และจะไม่ใช้เพื่อวัตถุประสงค์อื่น

2.5 จะรักษาไว้ซึ่งข้อมูลความลับเสมือนกับที่ผู้เปิดเผยข้อมูลเก็บรักษาทรัพย์สินของผู้เปิดเผยข้อมูล

3. ข้อผูกพันในเรื่องการเก็บความลับนี้จะไม่นำไปใช้กับข้อมูลซึ่งผู้รับข้อมูลสามารถพิสูจน์เป็นลายลักษณ์อักษรได้ว่า

3.1 เป็นสิ่งที่ได้ตกเป็นสาธารณสมบัติไปแล้วในเวลาที่ได้มีการเปิดเผยข้อมูล หรือ

3.2 เป็นสิ่งที่อยู่ในความครอบครองโดยชอบด้วยกฎหมายของผู้รับข้อมูล ก่อนหน้าที่จะมีการเปิดเผยข้อมูลดังกล่าว ไม่ว่าจะได้มาโดยทางตรงหรือโดยทางอ้อมจากผู้เปิดเผยข้อมูล ตัวแทน หรือบริษัทใดๆ ที่มีความสัมพันธ์กับผู้เปิดเผยข้อมูลหรือจากบุคคลภายนอกที่มีข้อผูกพันที่จะต้องรักษาความลับนั้นไว้ หรือ

3.3 เป็น หรือกลายเป็นสิ่งที่สาธารณะชนรับรู้ได้โดยการกระทำ หรือการกระทำใดนอกเหนือไปจากการกระทำของผู้รับข้อมูล หรือบุคคลที่เกี่ยวข้องกับผู้รับข้อมูล หรือ

3.4 เป็นสิ่งที่ถูกกำหนดไว้ (และเพียงเท่าที่กำหนดไว้) ว่าให้ ต้องเปิดเผยโดยกฎหมาย ศาล หรือตามระเบียบปฏิบัติของศาลที่มีเขตอำนาจศาลนั้นได้วางไว้ หนังสือบอกกล่าวเช่นว่านี้จะต้องส่งให้ผู้เปิดเผยข้อมูลโดยพลัน เพื่อที่ผู้เปิดเผยข้อมูลอาจที่จะปฏิเสธในการเปิดเผยข้อมูลนั้นได้ทันเวลา

4. เพื่อให้เป็นไปตามวัตถุประสงค์ของสัญญาข้อ 2. ไม่มีข้อมูลความลับที่ใดๆ จะถือได้ว่าเป็น “สาธารณสมบัติ” หรือ “ตกอยู่ในความครอบครองของผู้รับข้อมูล” เพียงเพราะว่า ข้อมูลดังกล่าวได้ถูกนำไปใช้เป็นการทั่วไปเท่านั้น

5. ผู้รับข้อมูลต้องจำกัดการเข้าถึงข้อมูลความลับของตัวแทน ผู้ซึ่งจำเป็นต้องรู้ข้อมูลเดียวกันนั้น เพื่อที่จะบรรลุภารกิจตามที่คู่สัญญาได้กำหนดไว้ เพื่อความคืบหน้าของโครงการ (ต่อไปนี้จะเรียกว่า **“บุคคลที่ได้รับอนุญาต”**) ผู้รับข้อมูลตกลงรับประกันว่า บุคคลที่ได้รับอนุญาตจะต้องไม่เผยข้อมูลความลับให้บุคคลอื่น และจะไม่ติดต่อเกี่ยวกับเรื่องข้อมูลความลับแต่เพียงลำพังตามสัญญาฉบับนี้ นอกจากนี้ คู่สัญญาแต่ละฝ่ายจะยอมรับผิดโดยไม่โต้แย้งใดๆ ทั้งสิ้นสำหรับการกระทำผิดสัญญาใดๆ ตามสัญญาฉบับนี้โดยตัวแทนของตนด้วย

6. บรรดาข้อมูลความลับทั้งหลายที่สามารถอ่านได้ ให้รวมตลอดถึง ข้อสรุป สำเนา และข้อความที่ถูกตัดทอนออกมาต่างๆ ของข้อมูลความลับ ไม่ว่าจะได้จัดหามาโดยผู้เปิดเผยข้อมูลหรือไม่ก็ตาม จะต้องเป็นทรัพย์สินของผู้เปิดเผยข้อมูลแต่ผู้เดียว ผู้รับข้อมูลจะต้องดำเนินการอย่างใดอย่างหนึ่งตามที่ผู้เปิดเผยข้อมูลร้องขอ หรือเมื่อสัญญานี้สิ้นสุดลง ดังนี้

6.1 ให้ผู้รับข้อมูลส่งบรรดาข้อมูลความลับดังกล่าวข้างต้นให้ผู้เปิดเผยข้อมูลในทันที หรือ

6.2 ให้ทำลาย เพื่อเป็นการคุ้มครองตามระเบียบ หรือตามที่กฎหมายกำหนด และในกรณีที่ข้อมูลความลับถูกเก็บอยู่ในเครื่องคอมพิวเตอร์ จะต้องทำการลบทิ้งรายการข้อมูลต่างๆ ที่มีอยู่ และต้องเข้าดำเนินการได้โดยทันที

7. เมื่อสัญญาจ้างผู้ปฏิบัติงานสิ้นสุดลงไม่ว่าในกรณีใดๆก็ตาม บรรดาข้อมูลความลับและข้อมูลส่วนบุคคล ทั้งหลาย ให้รวมตลอดถึง ข้อสรุป สำเนา ข้อความที่ถูกตัดทอนออกมาต่างๆ ไม่ว่าจะจัดเก็บในรูปเอกสารปกติ หรือรูปแบบอิเล็กทรอนิกส์ไม่ข้อมูลส่วนบุคคล ผู้ปฏิบัติงานจะต้องดำเนินการดังต่อไปนี้โดยทันทีเมื่อสิ้นสภาพการเป็นผู้ปฏิบัติงาน

7.1 ส่งคืนข้อมูลส่วนบุคคลที่อยู่ในความครอบครองของผู้ปฏิบัติงานให้แก่ผู้เปิดเผยข้อมูลทั้งสิ้น

7.2 ให้ ลบ หรือ ทำลาย ข้อมูลส่วนบุคคล ที่อยู่ในอุปกรณ์ คอมพิวเตอร์ส่วนบุคคล โทรศัพท์เคลื่อนที่ ฮาร์ดดิสก์ หรือวัสดุเก็บข้อมูลอิเล็กทรอนิกส์อื่นใด รวมถึงการเก็บข้อมูลออนไลน์ต่างๆ ที่เป็นทรัพย์สิน หรืออยู่ในความควบคุมดูแลของผู้ปฏิบัติงานทั้งสิ้น

8. ในกรณีที่คู่สัญญาฝ่ายใดฝ่ายหนึ่ง หรือบุคคลที่ได้รับอนุญาต ได้รับการร้องขอหรือได้รับหมายเรียกพยานเอกสารของศาล คำร้องให้สอบสวนทางแพ่ง การสอบปากคำ ขอข้อมูลหรือถูกเรียกให้ไปดำเนินการที่คล้ายคลึงกันเพื่อเปิดเผยข้อมูลใดที่ได้รับมาจากผู้เปิดเผยข้อมูล ให้ผู้รับข้อมูลจะต้องส่งคำบอกกล่าวนั้น ให้ผู้เปิดเผยข้อมูลได้ทราบทันตามกำหนดนัดหมายในคำบอกกล่าวนั้น เพื่อที่ผู้เปิดเผยข้อมูลจะได้หาข้อต่อสู้ที่เหมาะสมหรือสละสิทธิใดๆ ในการปฏิบัติตามข้อกำหนดที่ระบุไว้ในสัญญานี้ตามที่จะเห็นสมควร หากผู้รับข้อมูลตกเป็นผู้ถูกบังคับให้เปิดเผยข้อมูลโดยผลของกฎหมาย ผู้รับข้อมูลต้องเปิดเผยข้อมูลเพียงส่วนที่เป็นข้อมูลความลับตามที่กฎหมายกำหนดให้ผู้รับข้อมูลต้องเปิดเผยเท่านั้น และจะต้องใช้ความพยายามเป็นพิเศษที่จะรับรองว่าข้อมูลที่ได้เปิดเผยนั้น จะยังคงต้องถูกเก็บไว้เป็นความลับต่อไป

9. ผู้รับข้อมูลยืนยันว่าการกระทำการตามสัญญานี้ เป็นการกระทำในฐานะตัวการ และไม่ได้กระทำในฐานะตัวแทน นายหน้าของบุคคลอื่นใด

10. ข้อผูกพันของผู้รับข้อมูลภายใต้สัญญานี้ ให้มีผลขยายไปถึงข้อมูลใดๆ ที่ได้รับจากผู้เปิดเผยข้อมูลก่อนที่จะมีการลงนามสัญญาที่เกี่ยวข้องกับโครงการนี้

11. ผู้รับข้อมูลจะต้องชดใช้ค่าเสียหายโดยสิ้นเชิง และเป็นที่พอใจ และจะป้องกันความเสียหายของคู่สัญญาฝ่ายเปิดเผยข้อมูลจากความสูญเสีย ความเสียหาย และความรับผิดชอบต่างๆ ที่เกิดขึ้นจากการเปิดเผยข้อมูลหรือการใช้ข้อมูลความลับนั้นโดยไม่ได้รับอนุญาต

การชดใช้ความเสียหายในข้อนี้ ไม่กระทบถึงสิทธิของผู้เปิดเผยข้อมูลในการเรียกร้องค่าชดเชยอื่นใด ทั้งตามข้อตกลงที่ทำกับผู้รับข้อมูลและตามกฎหมาย

12. ความล่าช้าในการปฏิบัติ หรือ การไม่ปฏิบัติการใดๆ ของผู้รับข้อมูล การชดเชยความเสียหายใดๆ ตามสัญญาหรือที่เกี่ยวกับสัญญาฉบับนี้ ไม่ถือเป็นการสละหรือปลดเปลื้องภาระในการแก้ไขในเรื่องนั้น การสละหรือปลดเปลื้องภาระดังกล่าวจะต้องได้รับการอนุญาตเป็นการเฉพาะโดยทำเป็นหนังสือและลงนามโดยคู่สัญญาฝ่ายที่มีสิทธิอนุญาต

13. ถ้าข้อกำหนดใดๆ ตามสัญญาฉบับนี้ตกเป็นโมฆะ ให้ข้อกำหนดนั้นถือว่า ได้ถูกลบทิ้งไปจากสัญญาฉบับนี้ราวกับว่าข้อกำหนดนั้นไม่เคยมีอยู่เลย ให้ข้อสัญญาที่เหลืออยู่ในสัญญาฉบับนี้ยังคงใช้บังคับและมีผลอยู่อย่างสมบูรณ์

14. คำบอกกล่าวใดๆ ตามสัญญานี้ จะต้องทำเป็นหนังสือ และคำบอกกล่าวจะถือว่าได้ส่งแล้ว เมื่อส่งโดยวิธีลงทะเบียน จะถือว่าถึงมือผู้รับ ณ เวลาที่ได้รับรายงานยืนยันจากเครื่องว่าได้ส่งผ่านไปเรียบร้อยแล้ว

15. สัญญาฉบับนี้ให้อยู่ใต้บังคับของกฎหมายประเทศไทย ให้ศาลของประเทศไทยมีอำนาจในกรณีที่มีข้อพิพาทใดๆ อันเกิดขึ้นจากสัญญานี้

สัญญาฉบับนี้ทำขึ้นเป็นสองฉบับ มีข้อความถูกต้องตรงกัน คู่สัญญาได้อ่านและทำความเข้าใจข้อความโดยตลอดแล้ว จึงได้ลงลายมือชื่อ พร้อมประทับตรา (ถ้ามี) ไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละหนึ่งฉบับ

ลงชื่อ………………………………………………… (ผู้เปิดเผยข้อมูล) ชื่อ…………………………………………………... (ผู้รับข้อมูล)

(นายจักรกฤษณ์ สังกิตติวรรณ์) (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

ลงชื่อ……………………………………………………… พยาน ลงชื่อ…………………………………………………พยาน

( ) ( )