Logo

Description automatically generated

**ตัวอย่างแบบฟอร์มหนังสือทั่วไป**

**นโยบายการคุ้มครองข้อมูลส่วนบุคคล (Privacy Policy)**

**บริษัท ไทม์ คอนซัลติ้ง จำกัด**

---------------------------------------------------------------------------------------------------------------

**บริษัท ไทม์ คอนซัลติ้ง จำกัด** (ต่อไปนี้จะเรียกรวมว่า **“บริษัทฯ”**) ตระหนักถึงความสำคัญของการคุ้มครองข้อมูลส่วนบุคคลและข้อมูลอื่นอันเกี่ยวกับท่าน (รวมเรียกว่า **“ข้อมูล”**) เพื่อให้ท่านสามารถเชื่อมั่นได้ว่า บริษัทฯมีความโปร่งใสและความรับผิดชอบในการเก็บรวบรวม ใช้หรือเปิดเผยข้อมูลของท่านตามพระราชบัญญัติคุ้มครองข้อมูลส่วนบุคคล พ.ศ. 2562 (**“กฎหมายคุ้มครองข้อมูลส่วนบุคคล”** ) รวมถึงกฎหมายอื่นที่เกี่ยวข้อง นโยบายการคุ้มครองข้อมูลส่วนบุคคล (“**นโยบาย**”) นี้จึงได้จัดทำขึ้น เพื่ออธิบายถึงรายละเอียดเกี่ยวกับการเก็บรวบรวม การจัดเก็บรักษา ใช้หรือเปิดเผย รวมเรียกว่า “**ประมวลผล**”) ข้อมูลส่วนบุคคลซึ่งดำเนินการโดยบริษัทฯ รวมถึงพนักงานและบุคคลที่เกี่ยวข้องผู้ดำเนินการแทนหรือในนามของบริษัทฯ บริษัทฯจึงประกาศนโยบายดังต่อไปนี้

**1.คำนิยาม**

- **บริษัทฯ** หมายถึง บริษัท ไทม์ คอนซัลติ้ง จำกัด

- **ข้อมูลส่วนบุคคล** หมายถึง ข้อมูลเกี่ยวกับบุคคลซึ่งทำให้สามารถระบุตัวบุคคลนั้นได้ ไม่ว่าทางตรงหรือทางอ้อม แต่ไม่รวมถึงข้อมูลของผู้ถึงแก่กรรมโดยเฉพาะ เช่น ชื่อ นามสกุล ชื่อเล่น ที่อยู่ หมายเลขโทรศัพท์ เลขบัตรประจำตัวประชาชน เลขหนังสือเดินทาง เลขบัตรประกันสังคม เลขใบอนุญาตขับขี่ เลขประจำตัวผู้เสียภาษี เลขบัญชีธนาคาร เลขบัตรเครดิต ที่อยู่อีเมล (email address) ทะเบียนรถยนต์ โฉนดที่ดิน IP Address, Cookies, Log File เป็นต้น

- **ข้อมูลส่วนบุคคลอ่อนไหว** หมายถึงข้อมูลส่วนบุคคลตามที่ถูกบัญญัติไว้ในมาตรา 26 แห่งพระราชบัญญัติคุ้มครองข้อมูลส่วนบุคคล พ.ศ. 2562 ซึ่งได้แก่ ข้อมูลเชื้อชาติ เผ่าพันธุ์ ความคิดเห็นทางการเมือง ความเชื่อในลัทธิ ศาสนาหรือปรัชญา พฤติกรรมทางเพศ ประวัติอาชญากรรม ข้อมูลสุขภาพ ความพิการ ข้อมูลสหภาพแรงงาน ข้อมูลพันธุกรรม ข้อมูลชีวภาพ หรือข้อมูลอื่นใดซึ่งกระทบต่อเจ้าของข้อมูลส่วนบุคคลในทำนองเดียวกันตามที่คณะกรรมการคุ้มครองข้อมูลส่วนบุคคลประกาศกำหนด

- **พนักงาน** หมายถึง พนักงานและลูกจ้างตามสัญญาจ้างของบริษัทฯ

- **การประมวลผลข้อมูลส่วนบุคคล** หมายถึง การดำเนินการใด ๆ กับข้อมูลส่วนบุคคล เช่น เก็บรวบรวม บันทึก สำเนา จัดระเบียบ เก็บรักษา ปรับปรุง เปลี่ยนแปลง ใช้ กู้คืน เปิดเผย ส่งต่อ เผยแพร่ โอน รวม ลบ ทำลาย เป็นต้น

- **เจ้าของข้อมูลส่วนบุคคล** หมายถึง พนักงาน ลูกจ้าง และบุคคลทั่วไป ทั้งที่มีการให้หรือใช้บริการที่เกี่ยวข้องกับภารกิจและวัตถุประสงค์การดำเนินงานของบริษัทฯ บุคคลเหล่านี้เป็นเจ้าของข้อมูลส่วนบุคคล ซึ่งจำเป็นต้องให้ข้อมูลส่วนบุคคลของตนเองแก่บริษัทฯ

- **ผู้ควบคุมข้อมูลส่วนบุคคล** หมายถึง บุคคลหรือนิติบุคคลซึ่งมีอำนาจหน้าที่ตัดสินใจเกี่ยวกับการเก็บรวบรวม ใช้ หรือเปิดเผยข้อมูลส่วนบุคคล

- **ผู้ประมวลผลข้อมูลส่วนบุคคล** หมายถึง บุคคลหรือนิติบุคคลซึ่งดำเนินการเกี่ยวกับการเก็บรวบรวม ใช้ หรือเปิดเผยข้อมูลส่วนบุคคลตามคำสั่งหรือในนามของผู้ควบคุมข้อมูลส่วนบุคคล ทั้งนี้ บุคคลหรือนิติบุคคลซึ่งดำเนินการดังกล่าวไม่เป็นผู้ควบคุมข้อมูลส่วนบุคคล

- **คุกกี้ (Cookies**) หมายถึง ข้อมูลขนาดเล็กที่ระบบให้บริการสารสนเทศของบริษัทฯ ส่งไปยังโปรแกรมบราวเซอร์ (Browser) ของเจ้าของข้อมูล เมื่อเจ้าของข้อมูลเข้าเยี่ยมชมเว็บไซต์หรือใช้บริการเว็บไซต์ของบริษัทฯ คุกกี้ทำให้เจ้าของข้อมูลได้รับประโยชน์จากการให้บริการในลักษณะต่าง ๆ ของบริษัทฯ และเจ้าของข้อมูลควรอนุญาตให้คุกกี้ทำงานไปตามปกติ คุกกี้ดังกล่าวมิได้ส่งผลกระทบต่อการใช้งานของเจ้าของข้อมูลแต่อย่างใด

- **ระบบให้บริการสารสนเทศ** หมายถึง ระบบงานที่มีการให้บริการด้านข้อมูลข่าวสารต่าง ๆ แก่ เจ้าของข้อมูล โดยผู้ใช้งานต้องทำการสมัครขอใช้บริการ ให้ข้อมูลส่วนบุคคลของตนเอง และระบบจะมีการจัดเก็บข้อมูลส่วนบุคคลไว้ ระบบให้บริการสารสนเทศประกอบด้วยระบบให้บริการที่เป็นเว็บไซต์ และระบบสารสนเทศทั่วไปแต่ไม่ได้เป็นเว็บไซต์ ระบบให้บริการสารสนเทศที่เป็นเว็บไซต์จะมีการใช้งานคุกกี้เพื่อประโยชน์ในการให้บริการแก่เจ้าของข้อมูล

**2. แหล่งที่มาของข้อมูลส่วนบุคคลที่บริษัทฯ เก็บรวบรวม**

ในการปฏิบัติงานตามภารกิจและวัตถุประสงค์ในการดำเนินงาน บริษัทฯจะใช้การเก็บรวบรวมข้อมูลจากเจ้าของข้อมูลโดยตรงในช่องทางต่างๆ เช่น ขั้นตอนการสมัคร ลงทะเบียน สมัครงาน ลงนามในสัญญา เอกสาร ทำแบบสำรวจหรือใช้งานบริการ ทำแบบสำรวจความคิดเห็น หรือช่องทางให้บริการอื่นที่ควบคุมดูแลโดยบริษัทฯ การมอบอำนาจให้ดำเนินการแทนเจ้าของข้อมูลสามารถดำเนินการได้ แต่ผู้รับมอบอำนาจจะต้องแสดงหลักฐานของการมอบอำนาจอย่างถูกต้องและครบถ้วน

ทั้งนี้ ในกรณีที่เจ้าของข้อมูลส่วนบุคคลปฏิเสธไม่ให้ข้อมูลที่มีความจำเป็นในการดำเนินการตามวัตถุประสงค์ของบริษัทฯ อาจเป็นผลให้บริษัทฯไม่สามารถให้ประโยชน์นั้นแก่เจ้าของข้อมูลส่วนบุคคลดังกล่าวได้ทั้งหมดหรือบางส่วน