เลขที่ TIME2020/00026 Ref Certification DTT Spectrum

วันที่ 26 กุมภาพันธ์ 2563

เรื่อง ขอหนังสือรับรองผลงาน ประกัน โครงการจ้างที่ปรึกษา ศึกษาและวิเคราะห์คำนวณ เพื่อจัดทำแผนคลื่นความถี่วิทยุสำหรับกิจการโทรทัศน์ภาคพื้นดินในระบบดิจิตอล บนย่านถี่ 470-694 เมกะเฮิรตซ์

เรียน เลขาธิการสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ

อ้างถึง สัญญาจ้างที่ปรึกษา เลขที่ 8620109 ลงวันที่ 27 มีนาคม 2562

ตามที่บริษัท ไทม์ คอนซัลติ้ง จำกัด (ที่ปรึกษา) ได้ดำเนินงานในโครงการจ้างที่ปรึกษา ศึกษาและวิเคราะห์คำนวณ เพื่อจัดทำแผนคลื่นความถี่วิทยุสำหรับกิจการโทรทัศน์ภาคพื้นดินในระบบดิจิตอล บนย่านถี่ 470-694 เมกะเฮิรตซ์ สัญญาจ้างที่ปรึกษา เลขที่ 8620109 ดังมีรายละเอียดตามสัญญาจ้างที่ปรึกษาที่อ้างถึงนั้น บัดนี้ที่ปรึกษาได้ดำเนินงานตามโครงการดังกล่าวเสร็จสิ้นเรียบร้อยแล้ว จึงได้ติดต่อขอความอนุเคราะห์สำนักงาน กสทช. ในการออกหนังสือรับรองผลงานในโครงการที่ปรึกษาดังกล่าว เพื่อจะได้ใช้อ้างอิงในการดำเนินโครงการที่ปรึกษาให้กับหน่วยงานรัฐที่เกี่ยวข้องต่อไป

จึงเรียนมาเพื่อขอความอนุเคราะห์ จักเป็นพระคุณยิ่ง

ขอแสดงความนับถือ

(นายจักรกฤษณ์ สังกิตติวรรณ์)

พาร์ทเนอร์ บริษัท ไทม์ คอนซัลติ้ง จำกัด