|  |
| --- |
| **กรณีศึกษา: โครงการทบทวนนิยามและขอบเขตตลาดที่เกี่ยวข้องและการกำหนดผู้มีอำนาจ**  **เหนือตลาดในตลาดค้าส่งในกิจการโทรคมนาคม (Revision of Telecommunication Market Definition)**    **วัตถุประสงค์โครงการ**   * เพื่อทบทวนนิยามของตลาดและขอบเขตตลาดค้าส่งในกิจการโทรคมนาคม ตามภาคผนวกของประกาศ กสทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. 2557 * เพื่อวิเคราะห์ระดับความมีประสิทธิภาพในการแข่งขันในตลาดที่เกี่ยวข้อง โดยระบุผู้รับใบอนุญาตประกอบกิจการโทรคมนาคมที่เป็นผู้มีอำนาจเหนือตลาดอย่างมีนัยสำคัญในตลาดที่เกี่ยวข้อง และมาตรการเฉพาะในการกำกับดูแลล่วงหน้า * เพื่อจัดทำกลไกหรือเครื่องมือในการติดตามตรวจสอบระดับความมีประสิทธิภาพในการแข่งขันในกิจการโทรคมนาคม (Monitoring) เพื่อใช้ในการทบทวนการกำหนดผู้มีอำนาจเหนือตลาดอย่างมีนัยสำคัญ   **การดำเนินงานของที่ปรึกษา**   * ทำการศึกษาแนวทางการกำหนดตลาด การวิเคราะห์ระดับความมีประสิทธิภาพในการแข่งขัน การกำหนดผู้มีอำนาจเหนือตลาดอย่างมีนัยสำคัญ และการกำหนดมาตรการเฉพาะในต่างประเทศตามแนวทางการกำกับดูแลล่วงหน้า * ทบทวนนิยามของตลาดและขอบเขตตลาดค้าส่งในกิจการโทรคมนาคมตามภาคผนวกของประกาศ กสทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. 2557 ให้สอดคล้องกับสภาพการแข่งขันในปัจจุบันและประกาศอื่นๆ ที่เกี่ยวข้อง และจัดทำร่างนิยามของตลาดและขอบเขตตลาดโทรคมนาคมที่เกี่ยวข้องฉบับใหม่ * นำเสนอผลการศึกษาและร่างนิยามของตลาดและขอบเขตตลาดโทรคมนาคมที่เกี่ยวข้องฉบับใหม่ให้แก่ผู้ที่เกี่ยวข้องและรับฟังข้อคิดเห็นจากทุกภาคส่วน * วิเคราะห์ระดับความมีประสิทธิภาพในการแข่งขันในตลาดค้าปลีกและค้าส่งโดยอิงจากร่างนิยามของตลาดและขอบเขตของตลาดโทรคมนาคมที่เกี่ยวข้องฉบับใหม่ รวมถึงเพื่อเป็นการระบุผู้มีอำนาจเหนือตลาดอย่างมีนัยสำคัญ และกำหนดมาตรการเฉพาะหรือแนวทางการกำกับดูแลที่จำเป็น * จัดทำคู่มือวิเคราะห์ระดับความมีประสิทธิภาพในการแข่งขันและการกำหนดผู้มีอำนาจเหนือตลาดอย่างมีนัยสำคัญ พร้อมกลไกในการติดตามตรวจสอบสภาพการแข่งขันในกิจการโทรคมนาคม   **คุณค่าและประโยชน์ที่ได้รับ**   * ร่างนิยามของตลาดและขอบเขตตลาดโทรคมนาคมที่เกี่ยวข้องฉบับใหม่ * ผลการวิเคราะห์ระดับความมีประสิทธิภาพในการแข่งขันในตลาดค้าปลีกและค้าส่งของตลาดโทรคมนาคม * ผลการวิแคราะห์ผู้มีอำนาจเหนือตลาดอย่างมีนัยสำคัญ และมาตรการเฉพาะหรือแนวทางการกำกับดูแลที่จำเป็น * คู่มือวิเคราะห์ระดับความมีประสิทธิภาพในการแข่งขันและการกำหนดผู้มีอำนาจเหนือตลาดอย่างมีนัยสำคัญ และกลไกในการติดตามตรวจสอบสภาพการแข่งขันในกิจการโทรคมนาคม |