|  |
| --- |
| **กรณีศึกษา: โครงการจัดจ้างที่ปรึกษาเพื่อศึกษาการกำกับดูแลบริการการใช้โครงข่ายโทรคมนาคมในตลาดค้าส่งบริการ (Telecommunication Wholesale Access and Interconnection Service Regulation)**    **วัตถุประสงค์โครงการ**   * ศึกษาสภาพตลาด โครงสร้าง และห่วงโซ่อุปทานที่เกี่ยวข้องกับบริการการใช้โครงข่ายโทรคมนาคมในตลาดค้าส่งบริการ อัตราค่าตอบแทนของแต่ละบริการ รวมถึงปัญหาและอุปสรรคของแต่ละบริการ และแนวโน้มของการให้บริการการใช้โครงข่ายโทรคมนาคมในตลาดค้าส่งบริการ * เพื่อวิเคราะห์เปรียบเทียบรูปแบบการกำกับดูแลบริการค้าส่งที่เข้าใช้โครงข่ายโทรคมนาคมในตลาดค้าส่งบริการของต่างประเทศ รวมถึงประเทศที่ประสบความสำเร็จ (international Best Practice) กับประเทศไทย * เพื่อจัดทำแบบจำลองต้นทุนบริการการใช้โครงข่ายโทรคมนาคม (Access) และบริการเชื่อมต่อโครงข่ายโทรคมนาคม (IC) สำหรับคำนวณอัตราค่าตอบแทนที่เป็นอัตราอ้างอิง (Reference Rates) * เพื่อกำหนดแนวทางและข้อเสนอแนะการกำกับดูแลบริการการใช้โครงข่ายโทรคมนาคมในตลาดค้าส่งบริการที่เหมาะสมกับประเทศไทย   **การดำเนินงานของที่ปรึกษา**   * วิเคราะห์สภาพตลาดการให้บริการและการแข่งขัน อัตราค่าตอบแทน แนวทางการกำกับดูแล ปัญหาและอุปสรรค และแนวโน้มของการให้บริการของบริการการใช้โครงข่ายโทรคมนาคมในตลาดค้าส่งบริการจำนวน 14 กลุ่มบริการ * วิเคราะห์แนวทางปฏิบัติสากลที่ดีที่สุดของต่างประเทศสำหรับการกำกับดูแลบริการการใช้โครงข่ายโทรคมนาคมในตลาดค้าส่งบริการและบริการเชื่อมต่อโครงข่ายโทรคมนาคม ทั้งในด้านการเข้าถึงและอัตราค่าตอบแทน * ปรับปรุงและพัฒนาแบบจำลองต้นทุนบริการเชื่อมต่อโครงข่ายโทรคมนาคม คำนวณอัตราค่าตอบแทนการเชื่อมต่อโครงข่ายโทรคมนาคมที่เป็นอัตราอ้างอิงสำหรับปี พ.ศ. 2563 – 2565 พร้อมทั้งจัดทำข้อเสนอแนะแนวทางการกำกับดูแลเพื่อให้สำนักงาน กสทช. ดำเนินการกำกับดูแลอัตราค่าตอบแทนที่เป็นอัตราอ้างอิงของบริการดังกล่าวได้อย่างต่อเนื่อง * กำหนดกรอบมาตรฐานการคำนวณอัตราค่าตอบแทนบริการการใช้โครงข่ายในตลาดค้าส่งบริการที่เหมาะสมสำหรับประเทศไทย จัดทำแบบจำลองต้นทุนตามกรอบมาตรฐานการคำนวณที่เสนอ และคำนวณอัตราค่าตอบแทนบริการการใช้โครงข่ายในตลาดค้าส่งบริการที่เป็นอัตราอ้างอิง * จัดทำข้อเสนอแนะแนวทางการกำกับดูแลบริการการใช้โครงข่ายโทรคมนาคมในตลาดค้าส่งบริการ และบริการเชื่อมต่อโครงข่ายโทรคมนาคมด้วยทราฟฟิกประเภทข้อความสั้นที่เหมาะสมสำหรับประเทศไทย   **คุณค่าและประโยชน์ที่ได้รับ**   * ผลการคำนวณอัตราค่าตอบแทนการเชื่อมต่อโครงข่ายโทรคมนาคมที่เป็นอัตราอ้างอิงสำหรับปี พ.ศ. 2563 - 2565 * แบบจำลองต้นทุนเพื่อกำหนดอัตราค่าตอบแทนที่เป็นอัตราอ้างอิงสำหรับบริการการใช้โครงข่ายโทรคมนาคมในตลาดค้าส่งบริการจำนวน 14 กลุ่มบริการ และบริการเชื่อมต่อโครงข่ายโทรคมนาคมที่รองรับการเปลี่ยนแปลงในอนาคต * แนวทางการกำกับดูแลบริการการใช้โครงข่ายโทรคมนาคมในตลาดค้าส่งบริการสำหรับประเทศไทยที่ได้รับการยอมรับจากผู้มีส่วนได้เสีย และอัตราอ้างอิงค่าตอบแทนเพื่อเป็นเครื่องมือในการกำกับดูแลด้านราคา |